Putin xavfsizlik kengashining shoshilinch yig'ilishini chaqirdi

Rossiya prezidenti Vladimir Putin 21 fevral, dushanba kuni xavfsizlik kengashining navbatdan tashqari yig'ilishini chaqirdi. Bu haqda “Interfaks” xabar berdi.
Keltirilishicha, Putinning matbuot kotibi Dmitriy Peskov bu bo'yicha ma'lumot bergan.
“Bu yirik xavfsizlik kengashi hisoblanadi. Shuningdek, bugun prezidentning bir necha xalqaro telefon qo'ng'iroqlari amalga oshirilishi rejalashtirilgan”, — degan Peskov.
Ta'kidlanishicha, Peskov xavfsizlik kengashining yig'ilishi favquloddami yoki navbatdagimi degan savolga navbatdan tashqari yig'ilish ekanini aytgan. U majlisda qanday mavzular muhokama qilinishini ochiqlamagan, biroq yig'ilishdan keyin bu bo'yicha ma'lumot berishini aytgan.
Avvalroq Putin zaxiradagi rossiyaliklarni harbiy tayyorgarlikka chaqirgandi. Shuningdek, mamlakatning Ukrainaga “bostirib kirish sanasi” xabar qilingan.